सूत्रों की ओर से जानकारी दी गई है कि मंगलवार की सुबह पुलिस की सुरक्षा में इन पर्यटकों को रवाना किया गया। पहलगाम में सिविल एडमिनिस्‍ट्रेशन के एक ऑफिसर की ओर से जानकारी दी गई, 'विरोध प्रदर्शन के समय ही पर्यटक आगे जा रहे थे। ऐसे में वह भी पत्‍थरबाजी की चपेट में आ गए।' नाम न बताने की शर्त पर इस अधिकारी की ओर से बताया गया है कि कुछ को हल्‍की चोटें आई हैं और स्‍थानीय लोगों ने इन पर्यटकों को अस्‍पताल पहुंचाने में मदद की। सोमवार को दक्षिण कश्‍मीर के अनंतनाग में समेत कई और गांवों में विरोध प्रदर्शन जारी थी। दक्षिण कश्‍मीर के पुलवामा में हुए एनकाउंटर में सेना ने हिजबुल मुजाहिद्दीन के आतंकी समीर टाइगर के साथ ही दो आतंकियों को मार गिराया था। इस एनकाउंटर के विरोध में ही साउथ कश्‍मीर में प्रदर्शन जारी हैं।